ВЪПРОСИ И ОТГОВОРИ ПО ПРОЦЕДУРА 

BG161PO003-2.4.01 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 

ОТГОВОР НА ВЪПРОС № 52, ПОЛУЧЕН НА 16.05.2011 г. 

И ПУБЛИКУВАН НА 25.05.2011 г.
Въпрос № 52
Здравейте, 

Представляваме индустриален клъстер съставен от членове-юридически лица.

Моля пояснете:
1) при подаване на междинен отчет и искане за финансиране по тази
процедура (BG161PO0003-2.4.01), изисква ли се  извършване на външно
одитиране на междините отчети ?
2) При изпълнение на дейности по Компонент 3, допустимо ли е те да бъдат
възлагани на членове на клъстера - юридически лица, при спазване на ПМС
55/13.3.2007 и публикуваното по тази процедура 'Оперативно ръководство
за изпълнение на договори за безвъзмездна финансова помощ" ?

ПО-долу са въпроси зададени през он-лайн формата, но не сме получили
потвърждение че са приети: 
––––––––––––
3) има ли и  каква е границата на допустимите (признати) индивидуални
възнаграждения за админстративното тяло на клъстера по компонент
1,описани на стр.32 от насоките за кандидатстване?

4) има ли изискване за минимална продължителност и минимален бюджет на
проект по тази мярка ?

5) допустими ли са членовете на клъстера като изпълнители на дейности
по проект на клъстера по публикуваната тук процедура BG161PO0003-2.4.01,
при спазване на ПМС 55/13.3.2007 и публикуваното по тази процедура
'Оперативно ръководство за изпълнение на договори за безвъзмездна
финансова помощ" ?

6) При кои случаи е допустимо възлагането на изпълнение на дейности по
проекта към членове на клъстера- т.е. допустимо ли е клъстера като
организация сам да изпълнява дейностите заложени по проект по тази
процедура - например, покриване на разходите за изработка на интернет
страница на клъстера, или друга услуга от член на клъстера,който е
независимо юридическо лице, вместо използване на външен изпълнител,
който не е член на клъстера?

7) Въпрос към т. №2 , стр.34 от  'Оперативно ръководство за изпълнение
на договори за безвъзмездна финансова помощ" по процедура
BG161PO0003-2.4.01:

Критериите за избор на процедура за изпълнител за дадена услуга/доставка
от проекта се отнасят към стойността на ЦЕЛИЯ проект по тази
мярка(BG161PO0003-2.4.01) или само към стойността на съответната
услуга/доставка, за която се избира изпълнител?

8) на стр.45 от  'Оперативно ръководство за изпълнение на договори за
безвъзмездна финансова помощ" по процедура BG161PO0003-2.4.01, е
дефинирано че бенефицента може да не провежда процедура за определяне на
изпълнител ако стойността на договор за доставка/услуга е по-малък или
равен на 30 000 лева без ДДС. 
От друга страна, на спрямо чл.12, ал.2, на ПМС 55/13.3.2007, тази сума е
15 000 без ДДС.
Коя от двете суми е призната за вярна за нуждите на изпълнение на проект
по тази процедура (BG161PO0003-2.4.01)

Благодаря предварително  !

В.Василев
16.05.2011 г. (дата на постъпване на въпроса)
Отговор № 52
1. В Насоките за кандидатстване по настоящата процедура изрично е посочено, че кандидатите имат задължение да представят доклад за външен одит на счетоводната документация по проекта заедно с искането за ОКОНЧАТЕЛНО плащане. Предвид това, при подаване на искане за междинно плащане НЯМА ИЗИСКВАНЕ то да бъде придружено от доклад за външен одит.  
2. Следва да имате предвид, че кандидат по настоящата процедура за подбор на проекти се явява създаденото клъстерно обединение (с всички негови членове), като в случай на одобрение на проектното предложение, клъстерното обединение става БЕНЕФИЦИЕНТ на договор за безвъзмездна финансова помощ. Предвид това, при изпълнението на дейностите по проекта, този БЕНЕФИЦИЕНТ възлага извършването на определени дейности на външни за БЕНЕФИЦИЕНТА изпълнители при прилагане разпоредбите на ПМС № 55/12.03.2007 г., като за целта сключва с избраните изпълнители съответните договори за доставка/услуга, в зависимост от случая. В този смисъл, не е възможно БЕНЕФИЦИЕНТЪТ (клъстерът с всички негови членове) да сключи договор сам със себе си. Допълнително, съгласно чл. 31, ал. 7 от ПМС № 55/12.03.2007 г. договори не могат да се сключват с кандидати, съответно в процедура за определяне на изпълнител не могат да участват лица, при които член на управителен или контролен орган, както и временно изпълняващ такава длъжност, попадат в някоя от категориите, определени в чл. 93, параграф 1, чл. 94 и чл. 96, параграф 2, буква „а” от Регламент (ЕО) № 1605/2002 относно финансовия регламент, приложим към общия бюджет на европейските общности или са свързани лица по смисъла на § 15, ал. 1 от Допълнителните разпоредби на Търговския закон с БЕНЕФИЦИЕНТА  или с член на управителен или контролен орган на БЕНЕФИЦИЕНТА. 
3. В Насоките за кандидатстване няма заложен максимален размер на индивидуалните възнаграждения на административното тяло на клъстера, но следва да имате предвид, че в случай че кандидатът има създадено административно тяло разходите за възнаграждения се признават само за новоназначените служители, като същите не следва да превишават възнагражденията на заварените служители, които осъществяват същите функции и дейности. Допълнително, създадените по проекта работни места следва да бъдат запазени за срок от поне 3 години след приключване на проекта, като в случай че това изискване не бъде спазено, кандидатът трябва да възстанови изплатените средства за работните места със съответната законна лихва. 
4. Насоките за кандидатстване не поставят изискване относно минималната продължителност на индивидуалните проекти по настоящата процедура, това е по преценка на кандидатите, като следва да имате предвид, че съгласно т. 2.2 „Допустимост на проектите/дейностите” от Насоките за кандидатстване максималната продължителност на индивидуалните проекти не следва да надвишава 24 месеца, считано от датата на влизане в сила на договора за безвъзмездна финансова помощ. НЯМА изискване за минимален размер на безвъзмездната финансова помощ в рамките на индивидуален проект, но максималният размер е до 2 000 000 лева.  
5. и 6. Моля, вижте отговора по т. 2 по-горе. 

7. Съгласно Оперативното ръководство за изпълнение на договори за безвъзмездна финансова помощ по настоящата процедура видът на процедурата за избор на изпълнител, която бенефициенът  трябва да проведе се определя в зависимост от общия размер на безвъзмездната финансова помощ, включително съфиннасирането и приноса в натура от страна на бенефициента за съответните инвестиции/СМР/услуги, като разходите за инвестиции следва да се договорят чрез прилагане на ЕДНА процедура за определяне на изпълнител с обект ДОСТАВКА (в случаите, когато съответните ДМА и/или ДНА не мога да бъдат доставени от един доставчик се използва система с обособени позиции); разходите за СМР – прилагане на ЕДНА процедура за определяне на изпълнител с обект строително-монтажни работи; разходи за услуги – прилагане на ЕДНА процедура за определяне на изпълнител с обект УСЛУГА, като се използва система с обособени позиции (ако е приложимо). В този смисъл, следва да приложите критериите за избор на изпълнител към стойността на съответната процедура за определяне на изпълнител с обект ДОСТАВКА/СМР/УСЛУГА, в зависимост от това кое и приложимо за конкретния случай. 
8. Следва да имате предвид, че съгласно чл. 12, ал. 1 „Бенефициентите могат да не провеждат процедура за определяне на изпълнител, но са длъжни да съберат не по-малко от 3 оферти, които съдържат техническо и финансово предложение, когато: 

1. предвидената стойност за строителство, в това число съфинансирането от страна на бенефициента, без данък добавена стойност е от 45 000 до 200 000 лв. включително; 


2. предвидената стойност за доставки и услуги, в това число съфинансирането от страна на бенефициента, без данък върху добавената стойност е от 15 000 до 50 000 лв.” 
Посоченото в глава III, т. 2 от Оперативното ръководство за изпълнение на договори за безвъзмездна финансова помощ не противоречи на гореуказаното в чл. 12, ал. 1 от ПМС № 55/12.03.2007 г., а фиксира конкретна стойност на разходите за доставки и услуги по-малка или равна на 30 000 лв., като това е направено по преценка за целесъобразност от страна на Договарящия орган.  

